Мігель Сервантэс

Міге́ль дэ Серва́нтэс Сааве́дра (; , , Іспанія — , , Іспанія) — сусветна вядомы іспанскі пісьменнік, аўтар аднаго з найвялікшых твораў сусветнай літаратуры — рамана «Хітры гідальга Дон Кіхот Ламанчскі».

 Біяграфічныя звесткі 

 Ранняе жыццё 
Мяркуецца, што Сервантес нарадзіўся ў кастыльскім горадзе Алькала-дэ-Энарес каля 35 кіламетраў на паўночны ўсход ад Мадрыду, верагодна, 29 верасня 1547 года. Верагодная дата яго нараджэння была вызначана з аналізу запісаў царкоўнай кнігі, улічваючы традыцыі наймення дзіцяці пасля свята яго нараджэння. Ён быў ахрышчаны ў Алькала-дэ-Энарес 9 кастрычніка 1547 года ў прыхадской царкве Санта-Марыя-ла-Маёр.

Бацька Мігеля, Радрыга, быў цырульнікам з Кордавы, які ўсталёўваў косткі, рабіў кровапусканне, і іншыя «меншыя медыцынскія патрэбы»Byron, William. Cervantes: A Biography, Doubleday & Company: Garden City, NY, 1978, pp. 23-32.; што ў той час было агульнапрынятым для цырульнікаў. Яго дзед па бацькоўскай лініі, Хуан дэ Сервантэс, быў уплывовым адвакатам, які займаў некалькі адміністрацыйных пасадаў. Яго дзядзька быў мэрам Кабрэ на працягу многіх гадоў.

Яго маці, Леанор дэ Корцінас была родам з Арганда-дэль-Рэй і была трэцяй дачкой двараніна, які з-за свойго няўдалага фінансавага становішча быў вымушаны аддаць сваю дачку ў шлюб у 1543 годзе, гэта быў няшчасны шлюбMoorcock p 386. Леанор памерла 19 кастрычніка 1593 года.

Мала што вядома аб ранніх гадах Сервантэса. Лічыцца, што ён правёў большую частку свайго дзяцінства пераязджаючы з горада ў горад разам са сваёй сям’ёй. На працягу гэтага часу, ён сустрэў маладую буфетчыцу Жазэфіну Каталіну дэ Парэз. Пара моцна закахалася і планавала, каб разам уцячы. Аднак бацька дзяўчыны выявіў гэтыя планы і забараніў Жазэфіне зноў бачыць калі-небудзь Сервантэса, магчыма з-за дрэнных перспектыў маладога чалавека калі-небудзь пакінуць стан галечы, бо ўласны бацька Мігеля праследваўся за даўгі. Судовыя справаздачы аб пасяджэннях паказваюць вельмі бедную хатнюю гаспадарку. У той час як некаторыя з яго біёграфаў сцвярджаюць, што ён вучыўся ў універсітэце Саламанкі, гэтаму факту няма цвёрдых доказаў. Спрэчным таксама з’яўляецца меркаванне, што Сервантес вучыўся ў езуітаў у Кордаве або Севільі.

Яго братамі і сёстрамі былі Андрэс (1543), Андрэа (1544), Луіза (1546), Радрыга (1550), Магдалена (1554) і Хуан, вядомы толькі таму, што ён згадваецца ў тэстаменце бацькі.

 Ваенная служба і палон 

Прычыны, якія прымусілі Сервантэса пакінуць Іспанію застаюцца нявызначанымі. Як многія маладыя іспанцы таго часу, якія хацелі далейшай кар’еры, Сервантес паехаў у Італію: у Рыме ён засяродзіў сваю ўвагу на мастацтве, архітэктуры і паэзіі эпохі Адраджэння, — веданне італьянскай літаратуры адрозная рыса яго прац.F.A. de Armas, Cervantes and the Italian Renaissance, 32Frederick A. de Armas, Quixotic Frescoes: Cervantes and Italian Renaissance Art, 5.

У 1570 годзе Сервантэс залічаны салдатам у полк марской пяхоты Іспаніі, дыслакаванай у Неапалі, які быў валоданнем іспанскай кароны. Там ён быў на працягу прыблізна года, перш чым пачалася актыўная служба. У верасні 1571 года Сервантэс адплыў на борце карабля Маркіз, часткі галернага флоту Свяшчэннай лігі (кааліцыі папы Пія V, Іспаніі, Рэспублікі Венецыі, Рэспублікі Генуі, герцагства Савойскага, рыцараў гаспітальераў з Мальты і іншых, пад камандаваннем нелегітымнага зводнага брата іспанскага караля Філіпа II Хуана Аўстрыйскага), якія перамаглі асманскі флот 7 кастрычніка ў бітве пры Лепанта у Патраскім заліве. Будучы хворы ліхаманкай, Сервантэс адмовіўся заставацца ў запасе і папрасіў дазволу прыняць удзел у бітве, кажучы, што ён хутчэй памрэ за Бога і свайго караля, чым будзе проста назіраць за боем. Ён ваяваў на борце судна, і атрымаў 3 агнястрэльныя раненні — 2 у грудзі, і яшчэ адно, ад якога яго левая рука стала нерухомай. У Падарожжы на Парнас ён напіша, што ён «страціў рух левай рукі да славы правай» (ён думаў аб поспеху першай частцы Дон Кіхота). Сервантэс бачыў свой удзел у бітве з гонарам: ён меркаваў, што ён прыняў удзел у падзеі, якая вызначыла рух Еўрапейскай гісторыі.

Пасля бітвы пры Лепанта Сервантэс засталіся ў бальніцы ў Месіне на працягу 6 месяцаў, перш чым яго раны былі досыць вылечыныя, каб дазволіць яго зноў далучыцца ваенных кампанійJ. Fitzmaurice-Kelly, The Life of Cervantes, 9. З 1572 па 1575 год, знаходзячыся галоўным чынам, у Неапалі, ён працягваў армейскае жыццё: удзельнічаў у экспедыцыях у Корфу і Наварын, ўбачыў падзенне Туніса і Ла Гулетта туркамі ў 1574 годзеM.A. Garcés, Cervantes in Algiers..

6 або 7 верасня 1575 года Сервантэс адплыў на галерах Соль з Неапалю ў Барселону, з граматамі да караля ад герцага СессіJ. Fitzmaurice-Kelly, The Life of Cervantes, 41. Раніцай 26 верасня, калі Соль падышоў каталонскага ўзбярэжжа, ён быў атакаваны алжырскімі карсарамі пад камандаваннем Арнаута Мамі. Пасля значнага супраціву, падчас якой былі забітыя капітан і многія члены экіпажа, тыя, што засталіся ў жывых пасажыры былі дастаўлены ў Алжыры ў палон. Пасля 5 гадоў, праведзеных у якасці раба ў Алжыры, і 4 няўдалых спробаў уцёкаў, ён быў выкуплены сваімі бацькамі і трынітарыямі і вярнуўся да сваёй сям’і ў Мадрыдзе. Не дзіўна, што гэты траўматычны перыяд жыцця Сервантэса з’яўляецца прадметам для некалькіх літаратурных твораў, асабліва размову пра няволю ў Дон Кіхоце і дзвюх п’есаў, El trato de Argel (Жыццё ў Алжыры) і Los baños de Argel (Турмы Алжыра), а таксама ў некалькіх іншых працах, хоць і не ў прамой аўтабіяграфічнай форме.

 Жыццё пасля вяртання ў Іспанію 

Сервантэс вёў жыццё сярэдняга класа пасля вяртання ў Іспанію. Як амаль і усе аўтары свайго часу, ён быў не ў стане забяспечваць сябе праз сваі творы. Два перыяды яго жыцця вельмі добра дакументаваныя падчас працы ў Андалусіі, у якасці агента па закупках для іспанскага флоту (г.зн. караля). У гэты час адбылося зняволенне Сервантэса на працягу некалькіх месяцаў у Севільі з-за банкротства банкіра, якому ён аддаў на захоўванне сродкі Кароны. Акрамя таго, ён працаваў у якасці зборшчыка падаткаў, падарожнічаючы з горада ў горад збіраючы падаткі для кароны. Ён беспаспяхова спабаваў заняць «адну з чатырох вакантных пасад у Новым свеце», у якасці бухгалтара ў порце Картахены. У той час ён жыў у Вальядолідзе, затым у сталіцы (1601—1606), і скончыўшы першую частку Дон Кіхота, ён, верагодна, працаваў у банкаўскай сферы, выкарыстоўваючы сваі навыкі бухгалтарскага ўліку. Ён быў адхілены ад пасады сакратара графа Лемаса, хоць і атрымліваў некаторую пенсіі ад яго, што дазволіла яму цалкам займацца пісьменствам падчас сваіх апошніх гадоў (каля 1610 да 1616). Яго апошнія вядомыя напісаныя словы — «Персіліс і Сіхізмунда» — былі напісаныя пасля атрымання саборавання. Сервантэс памёр у 1616 годзе ад дыябетуAntonio López Alonso, Enfermedad y muerte de Cervantes, Universidad de Alcalá de Henares, 1999., яго неапублікаваныя рукапісы былі ў асноўным страчаныя.

 Творчасць 
Друкаваўся з 1568 (оды, рамансы, санеты і інш.). Першы значны твор — пастаральны раман «Галатэя» (1585). Аўтар каля 30 п’ес, у т.л. патрыятычнай драмы «Нумансія» (апубл. 1784), прасякнутай любоўю да свабоды і нянавісцю да рабства, зборнікаў «Павучальныя навелы» (1613), «Восем камедый і восем інтэрмедый» (1615), паэмы «Падарожжа на Парнас» (1614), авантурнага рамана «Вандраванні Персілеса і Сіхізмунды» (апубл. 1617).

Вяршыня яго творчасці — раман «Хітрамудры гідальга Дон Кіхот Ламанчскі» (ч. 1—2, 1605—15). Задуманы як пародыя на рыцарскія раманы, твор выйшаў за межы літаратурнай сатыры, стаў энцыклапедыяй іспанскага жыцця мяжы XVI—XVII ст. У ім намаляваны прыгоды Дон Кіхота — збяднелага двараніна, які прагнуў сцвердзіць на зямлі гуманістычныя ідэалы. Не здольны адрозніваць у жыцці сапраўднае ад выдуманага, ён выбіраў дзіўныя шляхі здзяйснення мараў. У вобразе Санча Пансы, збраяносца Дон Кіхота, увасоблены народны розум, кемлівасць, гумар. Імя Дон Кіхота стала назыўным для абазначэння высакародных, але не ўсім зразумелых імкненняў.

Паводле рамана напісаны оперы Г. Пёрсела, Дж. А. Рысторы, Дж. Паізіела, Н. Пічыні, А. Сальеры, Ж. Маснэ, балеты Ж. Буамарцье, С. Меркадангэ, Л. Мінкуса, пастаўлены кінафільмы (Данія, Францыя, Расія).

На беларускую мову асобныя вершы М. дэ Сервантэса пераклалі А. Зарыцкі, Р. Барадулін, М. Пазнякоў.

 Дон Кіхот 

Дон Кіхот () з’яўляецца творам з двух асобных тамоў, (у цяперашні час амаль заўсёды публікуецца ў выглядзе аднаго), якія ахопліваюць прыгоды Дон Кіхота, таксама вядомыя як рыцара або чалавека з Ла-Манчы, героя, які нясе свой энтузіязм і самападман да выпадковых і камічных прыгод. З аднаго боку, Дон Кіхот з’яўляецца сатырай на рыцарскія раманы, якія, хоць і былі па-ранейшаму папулярныя ў часы Сервантэса, тым не менш сталі аб’ектам насмешак сярод больш патрабавальных крытыкаў. Абранне вар’ята ў якасці героя таксама служыла крытычным мэтам, а канцэпцыя вар’яцтва была звязана з фізічным або маральных памяшаннем. Раман дазволіў Сервантэсу асвятліць розныя аспекты чалавечай прыроды. З прычыны таго, што раман і ў прыватнасці яго першая частка была напісана ў асобных апублікаваных раздзелах, склад уключае ў сябе некалькі неадпаведнасцяў. Сервантэс адзначыў некаторыя з гэтых памылак у прадмове да другой часткі; але ён не стаў выпраўляць іх, таму што ён лічыў, што яны будуць занадта строга асуджаны крытыкамі. Сервантэс адчуваў запал да яркага апісання характараў. Дон Кіхот высакародны, адданы прыхільнік ўсяго добрага і вялікага, але ўсе гэтыя цудоўныя якасці змяшаныя з частковай доляй вар’яцтва. Дон Кіхот апісваецца ў пары з працілеглым характарам, Санча Пансы, чалавека з нізкай самаацэнкай, якія ўяўляе сабой злучэнне грубасці і прастаты.

Дон Кіхот лічыцца першай класічнай мадэллю сучаснага раманса або навэллы, ён паслужыў прататыпам камічнага рамана. Гумарыстычныя сітуацыі ў асноўным бурлескныя, яны ўключаюць ў сябе сатыру. Дон Кіхот з’яўляецца адным з вялікіх кніг Брытанскай энцыклапедыі ў Заходнім свеце, у той час як рускі пісьменнік Фёдар Дастаеўскі назваў твор «апошняй і самай узнёслай працай чалавечага мыслення»A Writer’s Diary (1873—1876). Менавіта ў Дон Кіхоце Сервантэс прыдумаў папулярную фразу «доказ пудынгу знаходзіцца ў ежы» (por la muestra se conoce el paño), які па-ранейшаму бачыць інтэнсіўнае выкарыстанне ў скарочанай форме «доказ ў пудынгу», і «хто шмат ходзіць і шмат чытае, той шмат ведае і шмат бачыць» (quien anda mucho y lee mucho, sabe mucho y ve mucho).

 Беларускія пераклады 
 Дон-Кіхот: Пер. з рус. Л. Радзіміч / Сервантэс. — Мн.: Дзярж. выд-ва БССР, 1940. — 617, [1] с.;
 У кн.: Кахаць — гэта значыць…: Старонкі з паэзіі свету. Мн., 1986;
 Хітры гідальга Дон Кіхот Ламанчскі: Раман: [Скароч. выд.: Для сярэд. шк. узросту / Мігель дэ Сервантэс Сааведра. — Мн.: Юнацтва, 1999. — 621, [1] с. — (Школьная бібліятэка)

 Літаратура 


 Спасылкі 

 Музэй Сервантэса ..
 Мігель дэ Сервантэс на «ПрайдзіСвеце».
 Мігель дэ Сервантэс. Columbia College.
 Мігель дэ Сервантэс. Biography.
 Працы Мігеля Сервантэса. Gutenberg.
 Працы Мігеля Сервантэса. LibriVox.
 Інфармацыя пра Мігеля Сервантэса. Donquichote.

Катэгорыя:Паэты Іспаніі
Катэгорыя:Пісьменнікі Іспаніі
Катэгорыя:Драматургі XVI стагоддзя
Катэгорыя:Іспанамоўныя пісьменнікі
Катэгорыя:Асобы на марках
Катэгорыя:Вікіпедыя:Істотныя артыкулы